Lysistrata
Lysistrata (Graece: Λυσιστράτη), drama Aristophanis anno 411 a.C.n. verisimiliter in Lenaeis apparuit. In comoediis servatis Lysistrata ultima fabula in qua de pace et prima ubi de mulieribus in civitate agitur dici potestː nam sequentur paucos post menses eodem anno Dionysiis doctae Thesmophoriazusae et paucos post annos Ecclesiazusae. Lysistrata est comoedia saepe obscena (in scholis olim non legebatur) eademque utopica. Philologi quoque eam scrutantur ob Laconicae dialecti transcriptionem in personarum Sparta venientium sermonibus ab Aristophane elaboratam. Editio princeps huius fabulae anno 1515 apud Philippum Iuntam Florentiae in lucem prodiit.